বাংলাদেশের মেয়েরা কখনো বিশ্বকাপে খেলার সুযোগ পায়নি। এবার সে সুযোগ মেয়েদের সামনে। প্রথমবার বিশ্বকাপের মত বিগ আসরে খেলার সুযোগ। আর এমন সুযোগ লুফে নিতে বদ্ধপরিকর মেয়েরা। নারী টি-টোয়েন্টি বিশ্বকাপ বাছাই পর্বের শুরুর ধাপগুলো দারুণ ভাবেই পার করে সেমিফাইনালে উঠেছে সালমারা। আর সেমির লড়াইয়ে আজ স্কটল্যান্ডকে হারালেই বিশ্বকাপে খেলার টিকিট পাবে বাংলাদেশ। ম্যাচটি অনুষ্ঠিত হবে বাংলাদেশ সময় রাত আটটায়।